অসম স্বাস্থ্য বিভাগত 92 টা তৃতীয় বৰ্গৰ (কাৰিকৰিক) পদ খালী: DME Assam 92 Grade III (Technical) Recruitment 2019 - News in Assam- Career News in India\nঅসম স্বাস্থ্য বিভাগত 92 টা তৃতীয় বৰ্গৰ (কাৰিকৰিক) পদ খালী: DME Assam 92 Grade III (Technical) Recruitment 2019\nঅসম স্বাস্থ্য বিভাগত 92 টা তৃতীয় বৰ্গৰ (কাৰিকৰিক) পদ খালী: DME Assam 92 Grade III (Technical) Recruitment 2019: আসম স্বাস্থ্য বিভাগত 92 টা বিভিন্ন তৃতীয় বৰ্গৰ (কাৰিকাৰিক) পদৰ বাবে Directorate of Medical Education, Assam (DME Assam) তৰফৰ পৰা অনলাইনৰ মাধ্যমত আবেদন বিছৰা হৈছে। আবেদন ৬ জুলাই ২০১৯ পৰা ২১ জুলাই ২০১৯ লৈ হব। আধিক নিয়োগ সম্পৰ্কিয় খবৰ লবলৈ আমাৰ website AllJobAssam.com visit কৰে যেন।\nপদ সমুহৰ নাম:\n1. Technician (Laboratory Technician): 38\n2. Technician of Anesthesiology: 08\n3. Technician Audiometry: 01\n4. Technician Radiography: 08\n5. Technician Radiotherapy: 02\n6. Technician in Audiovisual Aids, Photography: 11\n7. OT Technician: 06\n8. ECG Technician: 01\n9. Dental Technician: 04\n10. Prosthetic & Orthotic Technician: 02\n11. Speech Therapist: 02\n13. Occupational Therapist: 02\n14. Multi Rehabilitation Worker: 04\n15. Cataloguer: 01\n16. Technician (Ophthalmology): 01\nশিক্ষাগত অৰ্হতা: উচ্চতৰ মাধ্যমিক লগতে উক্ত পদৰ বিভাগত ডিপ্লমা থাকিব লাগিব।\nবয়ষ: ১৮ পৰা ৪৪ বছৰ হব লাগিব।\nআবেদনৰ মাচুল: আবেদন কৰিবলৈ মাচুল দিব নালাগে।\nআবেদন কেনেকৈ কৰিব- How to Apply DME Assam Grade3Recruitment 2019\n>> আবেদন কৰিবলৈ https://alljobassam.com/dme-assam-grade-iii-technical-recruitment-2019/ লিংকত ক্লিক কাৰক\n>> ক্লিক কৰাৰ পিছত এখন নতুন Window খুলিব। তাত আপুনি Online Apply Link ক্লিক কৰক।\n>> নিজৰ প্ৰয়োজনীয় Document Submit কাৰক\nআবেদন আৰম্ভ হব: ৬ জুলাই ২০১৯\nআবেদনৰ অন্তিম তাৰিখ: ২১ জুলাই ২০১৯\nmedianet_crid = “104602356”;\nসম্পুৰ্ণ বিজ্ঞাপন পঢ়ক: ইয়াত ক্লিক কৰক\nঅনলাইন অবেদন কৰিবৰ কাৰনে: ইয়াত ক্লিক কৰক\nঅসম স্বাস্থ্য বিভাগত ১৪৮ টা চতুৰ্থ বৰ্গৰ পদ খালী: DME Assam 148 Grade IV Recruitment 2019\nকৰ্মচাৰী ভৱিষ্যনীধি আয়োগত 2189 টা পদ খালী: EPFO SSA Recruitment 2019


উত্তৰ-পূবৰ সংস্কৃতিৰ প্ৰতি বিজেপিৰ শ্ৰদ্ধা-আন্তৰিকতাক লৈ প্ৰশ্ন\nবিজেপিৰ অন্য এক প্ৰমাদ! মিজোৰামৰ নিৰ্বাচনী প্ৰম’ত মেঘালয়ৰ শিৰস্ত্ৰাণ পিন্ধা নৰেন্দ্ৰ মোদী\nউত্তৰ-পূবক প্ৰধান মন্ত্ৰী মোদী আৰু তেওঁৰ দল বিজেপিয়ে অষ্টলক্ষ্মী, বৰ্ণিল সংস্কৃতিৰে ভৰা আদি আখ্যা দিলেও দলটো প্ৰকৃততে কিমান শ্ৰদ্ধাশীল এই অঞ্চলটোৰ জীৱন-সংস্কৃতিৰ প্ৰতি? কিমান আন্তৰিক আগ্ৰহ আছে এই অঞ্চলৰ মানুহ, সংস্কৃতি, ইতিহাস জনাৰ?\nএই প্ৰশ্ন তুলিছে কংগ্ৰেছৰ প্ৰচাৰ বিভাগৰ ৰাষ্ট্ৰীয় মুৰব্বী জৰিতা লেইতফ্লাঙে। জৰিতাৰ প্ৰশ্নটোৰ নেপথ্যত আছে বিজেপিয়ে অলপতে নিৰ্বাচন হ’ব লগীয়া মিজোৰামত প্ৰচাৰ কৰা এটা নিৰ্বাচনী প্ৰম’। এই প্ৰম’টোত প্ৰধান মন্ত্ৰী মোদীক দেখা গৈছে এক বিশেষ শিৰস্ত্ৰাণৰ সৈতে।\nসাধাৰণতে যি ৰাজ্যতে নিৰ্বাচনী প্ৰচাৰত নামে তাতে মোদীয়ে থলুৱা সংস্কৃতিক প্ৰতিনিধিত্ব কৰা বস্ত্ৰ, শিৰস্ত্ৰাণ আদি পৰিধান কৰা দেখা যায়। সেই ঠাইৰ সংস্কৃতিৰ অ-আ-ক-খ বা দুই এটা থলুৱা সম্বোধন আদি দাঙি ধৰাটো মোদীৰ এটা বৈশিষ্ট্য।\nতাৰে প্ৰতিফলন ঘটাই মিজোৰামত বিজেপিৰ নিৰ্বাচনী প্ৰম’ত বিশেষ এটা শিৰস্ত্ৰাণৰ সৈতে মোদীৰ ছবি দিয়া হৈছে। কিন্তু প্ৰমাদটো হ’ল, এই শিৰস্ত্ৰাণটো মিজোসকলৰ নহয়। মেঘালয়ৰ গাৰোসকলৰহে। এইটো মোদীৰ পূৰ্বে মেঘালয় ভ্ৰমণৰ সময়ত তোলা ছবি বুলি সন্দেহ কৰা হৈছে।\nশিৰস্ত্ৰাণটো পিন্ধি থকা মোদীৰ এটা ইমেইজৰ সৈতে জৰিতাই তেওঁৰ টুইটাৰত এই প্ৰমাদ আঙুলিয়াই দি উত্তৰ-পূবৰ বৈচিত্ৰ্যময় সংস্কৃতিৰ মৌলিকতা চিনাত বিজেপি পুতৌজনকভাৱে ব্যৰ্থ বুলি কয়। “মিজোৰামৰ নিৰ্বাচনী প্ৰচাৰৰ বাবে মোদীক ফইলা (খাচিসকলৰ) আৰু কতিপ (গাৰোসকলৰ) শিৰস্ত্ৰাণৰ সৈতে দেখুওৱাটো হাস্যকৰ।” জৰিতাই কয়।\nউল্লেখযোগ্য যে জৰিতা কংগ্ৰেছ দলৰ প্ৰচাৰ বিভাগৰ মুৰব্বী হোৱাৰ উপৰি মিজোৰামত দলটোৰ নিৰ্বাচনী প্ৰচাৰৰ নেতৃত্বতো আছে।\nইফালে তেওঁ বিজেপিৰ তথ্য-প্ৰযুক্তি বিভাগৰ ৰাষ্ট্ৰীয় মুৰব্বী অমিত মালব্যকো কটাক্ষ কৰে। “অমিত মালব্য আৰু তেওঁৰ কোম্পানীটোৱে মেঘালয় আৰু মিজোৰামৰ মৌলিক সংস্কৃতিৰ প্ৰভেদ বুজিব নোৱাৰে।” জৰিতাই কয়।\n— Szarita Laitphlang (ज़रिता लैतफलांग) (@szarita) November 23, 2018\n“নৰ্থ-ইষ্ট এখন ৰাজ্য নহয়, নিজা আৰু মৌলিক সংস্কৃতি থকা আঠখন সুন্দৰ ৰাজ্যৰে উত্তৰ-পূব গঠিত।” টুইটটোত কোৱা হৈছে।\nআনহাতে আন আন ছ’চিয়েল মিডিয়া য়ুজাৰেও এই প্ৰমাদক লৈ সমালোচনা আৰু ব্যংগ কৰা দেখা গৈছে। সততে উত্তৰ-পূবক অষ্টলক্ষ্মী, ভাৰতৰ ইঞ্জিন আদিৰে আখ্যা দিয়া মোদী আৰু তেওঁৰ দল বিজেপিৰ এই কাণ্ডই তেওঁলোকৰ আন্তৰিকতাহীনতাকে প্ৰতিফলন কৰে বুলি অভিহিত কৰিছে ছ’চিয়েল মিডিয়া য়ুজাৰে।\nআমোদজনকভাৱে মোদীয়ে আজি মিজোৰামৰ এখন নিৰ্বাচনী সভাত কয় যে নৰ্থ-ইষ্টৰ মানুহে তেওঁক থলুৱা সাজ উপহাৰ দিয়ে, যিবোৰক কংগ্ৰেছৰ নেতাসকলে আচহুৱা বুলি কয়। “নৰ্থ-ইষ্টৰ মানুহে মোক বিভিন্ন ঠাইত পৰম্পৰাগত সাজ উপহাৰ দিয়ে, যিবোৰক কংগ্ৰেছৰ নেতাসকলে আচহুৱা কিবা বুলি কয়।” মোদীয়ে ভাষণত কৈছিল।


মদাৰৰ ৰং - নবজ্যোতি কৰিয়াজান - সাহিত্য ডট অৰ্গ\nমদাৰৰ ৰং – নবজ্যোতি কৰিয়াজান\n“অই পোৱালি, আজিলৈকে নিশিকিলি আৰু কাপ-প্লেটবোৰ কেনেকৈ নিব লাগে, অলপ ভালকৈ নিব নোৱাৰ? কেনেবাকৈ ভাগিবলৈ হ’লে তোৰো মাথা ভাঙিম৷ “\nঘৰত কাম কৰা এঘাৰ বছৰীয়া থোলোকক এইদৰে ডবিয়াই উঠিল সমাজকৰ্মী ৰূপৰেখা হাজৰিকাই৷ ড্ৰয়িংৰূমত মিচেছ চলিহা আৰু মিচেছ বৰুৱাৰ লগত চাহ খাই হোৱাত থোলোকে কাপ-প্লেটবোৰ নিবলৈ আহিছিল৷তেখেতসকলকে শুনাই গাই গ’ল-\n: এই খাবলৈ নোপোৱা গাঁৱলীয়া ভূতসোপাক আৰু কিমান শিকাবা..! ঘৰত থাকোঁতে এসাঁজ খাই দুসাঁজ নেখোৱাকে আছিলতো.., এতিয়া তিনিবেলা তিনিসাঁজ খাবলৈ পাই ইহঁতৰ তেল ফাটিছে..!!\nকথাখিনি শুনি ভয়তে লৰালৰিকৈ আহোঁতে থোলোকৰ মুখখন পৰ্দাখনতে ঢাক খাই যোৱাত সি সিটো ৰূমৰ বিছনাখনতে খুন্দা মাৰি দিলে৷ খুন্দা খাই থোলোকৰ হাতৰ ট্ৰেখনৰ পৰা কাপ এটা মজিয়াত পৰি ভাঙি থাকিল৷ শব্দ শুনি হাজৰিকানী উঠি গৈ থোলোকক দিলে কেইটামান কাণতলীয়া চৰ৷ তোক এতিয়া তাকে কৰিবলৈ কৈছিলোঁ ন? সৰু ল’ৰাটোৱে উচুপি উচুপি পিছফালৰ দুৱাৰমুখতে ৰৈ থাকিল৷\nহাজৰিকানী সিমানতে ক্ষান্ত নাথাকি তাক হাতত ধৰি আনি আৰু দুথাপৰমান দি ৰূম এটাৰ ভিতৰলৈ গতিয়াই সুমুৱাই দিলে৷ বাহিৰৰ পৰা মস্ত তলা এটা লগাই থাকোঁতে গাই থাকিল-\n:ৰহ মোক আজি মিটিঙৰ পৰা ঘূৰি আহিব দে তোৰ গতি লগাম৷\nবৰুৱানীহঁত আহিছে ওচৰৰে মহিলা সমিতিৰ কাৰ্যালয়ত আজিৰ আন্তঃৰাষ্ট্ৰীয় শিশু নিৰ্যাতন বিৰোধী দিৱসৰ কাৰ্যসূচী ৰূপায়ণ কৰিবলৈ৷ হাজৰিকানীও যোৱাৰ কথা, সেয়ে লগতে যাব বুলি হাজৰিকানীৰ ঘৰত সোমাই গ’ল৷ এনেও কেইবাদিনো হ’ল এই ৰাস্তাইদি নোযোৱা৷ যাওঁতে হাজৰিকানীৰ ঘৰত সোমাও বুলি সোমাই গ’ল এপাক৷ড্ৰাইভাৰ গাড়ীতে বহি আছে৷ তেওঁলোকৰো দেৰি হৈছে৷ দহবজাৰ পৰা কাৰ্যসূচী আছিলেই৷ সিফালে হাজৰিকানীৰ কাপোৰ পিন্ধিবলৈ আছেই৷এনে সমাজকৰ্মী মহিলাসকলৰ আকৌ কথাবোৰ সুকীয়া৷ ক’ৰবালৈ ওলালে পিন্ধিবলৈ কাহানিও ঘৰত কাপোৰ বিচাৰি নেপায় ! ( যদিও দুটা-তিনিটা আলমাৰি আৰু পাঁচ- ছয়টা বাকছ কাপোৰেৰে ভৰি থাকেই ) আৰু কিনি আনিলে ঘৰত থ’বলৈও ঠাই নাথাকে..!\nমিঃ হাজৰিকা অফিচলৈ ৯ বজাতে ওলাই যায়৷ ঘৰতো বিশেষ একো কাম বন নাথাকে কাৰণে আৰু সময়ানুবৰ্তিতা মানি অহাৰ কাৰণে হাজৰিকাই অফিচ সদায় নিৰ্দিষ্ট সময়তকৈ পোন্ধৰ মিনিট আগতে পোৱাকৈয়ে যায়৷ তেখেতসকলৰ ল’ৰা দুটা৷ সৰু ল’ৰা টিংকুক প্ৰাইভেট স্কুলৰ হোষ্টেলত থৈ ইংলিচ মিডিয়ামৰ স্কুলত পঢ়াইছে৷ ডাঙৰ ল’ৰা অচ্যুত ওচৰৰে “শংকৰ-আজান বিদ্যাপীঠ“ ৰ পৰা যোৱাবাৰ সুখ্যাতিৰে মেট্ৰিক পাছ কৰি টাউনৰ কলেজত নাম লিখাইছে৷ হাজৰিকাৰ মন আছিল সৰুটোকো ইয়াতে পঢ়াব৷ ঘৰৰ পৰা অহা-যোৱা কৰিব, ৰাতিপুৱা -গধূলি নিজেই চাই -চিতি দিব৷ কিন্তু ডাঙৰ ল’ৰা অচ্যুতক স্কুলত দিবৰ সময়তেই যিখন ঝামেলা পাৰ হৈছিল, মানে ঘৈণীয়েকৰ পৰা যিবোৰ তিত্কাৰি মৰা কথা শুনি থাকিব লগীয়া হৈছিল, পিছৰটোক অসমীয়া মিডিয়ামত দিবলৈ আৰু মন নোযোৱা হৈছিলগৈ৷\n: “মোৰ এইটো ল’ৰাকো এই অসমীয়া মিডিয়ামত পঢ়ুৱাই গাঁৱলীয়া ভূত বনাব নাই। তুমি সেইবোৰ কথা চিন্তা কৰি সময় নষ্ট কৰিব নেলাগে, টকা ঘটি পৰিয়ালটো সুখত ৰাখিবলৈ চেষ্টা কৰা ইঁহতৰ পঢ়া -শুনাৰ দায়িত্ব মোৰ৷”\nবি.এ. পাছ পৰিবাৰে কোৱা কথাষাৰৰ কোনো প্ৰতিবাদ নকৰি হাজৰিকা সেইদিনাই যি মনে মনে থাকিল,থাকিলেই…।..সৰু ল’ৰাক স্কুলত দিবৰ সময়ত একো কথাই নুসুধিলে৷\nপিছে যোৱাবছৰ ডাঙৰ ল’ৰাৰ ভাল ৰিজাল্টৰ সময়ত সাংবাদিকৰ কেমেৰাত মাকৰ ফটোহে বেছিকৈ ওলাল৷\nমিচেছ ৰূপৰেখা হাজৰিকাই ইতিমধ্যে এযোৰ নতুন ডিজাইনৰ পাটৰ কাপোৰ পিন্ধি লৈছে, সেইযোৰ হেনো আজিয়েই প্ৰথম পিন্ধিছে যোৱা বহাগত লৈ থোৱা আছিল মাত্ৰ পঞ্চলিছ হাজাৰত৷\nওলাই লৈ আকৌ এবাৰ কালি দীপকে লিখি দিয়া ভাষণটোৰ ম’বাইলত মাৰি থোৱা ফটোৰ পৰা মেইন পইণ্ট কেইটা চাই ল’লে৷ হ’ব\n১)প্ৰাথমিক শিক্ষাৰ আইন অনুসৰি সকলো ল’ৰা ছোৱালীৰে শিক্ষা জন্মগত অধিকাৰ৷\n২) শিশুসকলক যিমান পাৰি মৰমেৰে নিজা ৰুচি-অভিৰুচি অনুসৰি খেলা-ধুলা কৰিবলৈ দিব লাগে৷\n৩) ১৪ বছৰৰ তলৰ কোনো ল’ৰা -ছোৱালীৰে পৰা কাম আদায় কৰাটো আইন মতে দণ্ডনীয়৷\nএহ হ’ব৷ বাকীখিনি সজাই পৰাই কিবা কিবি ক’ব আৰু……\nতেনেতে এটা সমদলৰ চিঞৰ শুনি ৰূপৰেখা হাজৰিকা বাহিৰলৈ ওলাই আহিল৷\nআৰে, কোলাহলবোৰ দেখোন সিহঁতৰ ঘৰলৈকে সোমাই আহিছে! হাতত প্লেকাৰ্ড লৈ সেইটো দেখোন ডাঙৰ মাইনা! কি হৈছে ৰূপৰেখা হাজৰিকাই একো বুজা নাই৷ ….\n“মা থোলোক ক’ত আছে সোনকালে মাতি দিয়া“ ….\nডাঙৰ মাইনা মানে অচ্যুতে ক’লে৷ আমি আমাৰ স্কুলৰ তৰফৰ পৰা এটি শিশু শিক্ষাৰ সজাগতা আৰু শিশু শ্ৰমিক বিৰোধী গোট গঠন কৰিছোঁ৷ আজিৰ পৰা আমাৰ কাম আৰম্ভ হ’ব৷ কাৰ কাৰ ঘৰত, হোটেলত, চাহবাগানত, ইটাভাটাত ১৪ বছৰৰ তলৰ শিশুৰপৰা কাম আদায় কৰিছে প্ৰথমতে সকলোৰে এখন তালিকা তৈয়াৰ কৰা হ’ব৷ তাৰ পিছত আঁচনি অনুসৰি কাম হাতত লোৱা হ’ব৷ যিহেতু ময়েই এই গোটৰ সম্পাদক সেয়ে মোৰ ঘৰলৈকে আমি প্ৰথম আহিছোঁ৷ কৈ কৈ অচ্যুত আৰু সহপাঠীৰ দলটো সিহঁতৰ ঘৰৰ ভিতৰলৈ সোমাই গ’ল৷\nৰূপৰেখা হাজৰিকা শিলপৰা কপৌৰ দৰে বাহিৰতে বহি পৰিল…!!\n← সাহিত্য ডট্ অৰ্গৰ আহাৰ সংখ্যাটোৰ আঁৰত\nগুগল ডাক্তৰ আৰু ইডিয়ট চিনড্ৰম –ডঃ পাৰ্থ সাৰথি ভূঞা →\nমেজিৰ ধোঁৱা ( চন্দ্ৰমা কলিতা )\nজানো নহয়! – (বি জে ৰঞ্জন)


big-relief-to-common-man-lpg-cylinder-becomes-cheaper-by-10-rupees-new-prices-will-be-applicable-from-tomorrow-1-april-2021-ujjwala-scheme-gh-skd– News18 assam\nLPG Cylinder Price : সাধাৰণ ৰাইজলৈ সকাহ! সস্তা হ’ল ৰন্ধন গেছৰ চিলিণ্ডাৰ, আজিৰে পৰা কিনিব পাৰিব নতুন দামত!\n১ এপ্ৰিল অৰ্থাৎ আজিৰে পৰা ভাৰতীয় তেল নিগম লিমিটেড(IOC)য়ে ইয়াৰ গ্ৰাহকসকলৰ বাবে ৰন্ধন গেছ চিলিণ্ডাৰৰ মূল্য ১০ টকাকৈ হ্ৰাস কৰিছে।\nLast Updated : April 01, 2021, 11:13 IST\nকোৰোণা সংকটৰ বাবেই বিত্তীয় সংকটত পৰা সাধাৰণ নাগৰিকসকলে ভিন্ন সমস্যাৰ সন্মুখীন হ’বলগীয়া হৈছিল। পেট্ৰ'ল, ডিজেলৰ মূল্য বৃদ্ধিৰ লগতে ৰন্ধন গেছ চিলিণ্ডাৰৰ মূল্যও চলিত বছৰৰ ফেব্ৰুৱাৰী আৰু মাৰ্চত ১২৫ টকা পৰ্যন্ত বৃদ্ধি পাইছিল। এনে পৰিস্থিতিত ভাৰতীয় তেল নিগমে এইবাৰ সাধাৰণ নাগৰিকলৈ আনিছে কিছু সকাহ। আইঅ'চিয়ে জনায় যে ৰন্ধন গেছ চিলিণ্ডাৰৰ মূল্য ১০ টকা হ্ৰাস কৰা হৈছে আৰু নতুন মূল্য ১ এপ্ৰিল অৰ্থাৎ আজিৰে পৰা কাৰ্যকৰী হ'ব।\nচলিত বছৰতে এলপিজি চিলিণ্ডাৰৰ মূল্য এক বৃহৎ হাৰত বৃদ্ধি পাইছিল -\nবিগত কেইটামান মাহত এলপিজি গেছৰ মূল্যবৃদ্ধিয়ে মাধমাৰ শোধাইছিল সাধাৰণ ৰাইজক। বিগত দুমাহতে এলপিজিৰ মূল্য ১২৫ টকা বৃদ্ধি কৰা হৈছিল। ৪ ফেব্ৰুৱাৰীত, ৰন্ধন গেছ চিলিণ্ডাৰৰ মূল্য ২৫ টকা বৃদ্ধি কৰা হৈছিল আৰু ১৫ ফেব্ৰুৱাৰীত ৫০ টকালৈ বৃদ্ধি পাইছিল। তাৰ পিছত পুনৰ ২৫ ফেব্ৰুৱাৰীত ২৫ টকা আৰু ১ মাৰ্চতো ২৫টকা বৃদ্ধি কৰা হৈছিল। সেয়েহে এপ্ৰিলত এলপিজিৰ মূল্য হ্ৰাস কৰা হ’ব বুলি আশা কৰি আছিল সকলোৱে।\nএই হ্ৰাস অত্যন্ত কম যদিও কিছু সকাহ পাব সাধাৰণ ৰাইজে -\nতেল কোম্পানী(Oil Company)সমূহে প্ৰতি মাহৰ ১ তাৰিখে চিলিণ্ডাৰৰ নতুন মূল্য নিৰ্ধাৰণ কৰে। তেনস্থলত ১ এপ্ৰিল অৰ্থাৎ আজিৰে পৰা ভাৰতীয় তেল নিগমৰ ঘোষণা অনুসৰি আপুনি ঘৰুৱা এলপিজি চিলিণ্ডাৰৰ বাবে ১০ টকা কমকৈ পৰিশোধ কৰিব লাগিব। অৱশ্যে বিগত কেইটামান মাহত হোৱা মূল্য বৃদ্ধিৰ তুলনাত এই মূল্য হ্ৰাস অতি কম। কিন্তু নিশ্চিতভাৱে ইয়াৰ পৰা কিছু সকাহ পাব সাধাৰণ ৰাইজে।\nFirst published: April 01, 2021, 11:11 IST\nLPG CylinderLPG Cylinder PriceLPG Gas CylinderLPG Price today


বি চি চি আইৰে মতানৈক্য বিৰাট কোহলিৰ? অধিনায়ক পদ হেৰুওৱাৰ আঁৰৰ কাহিনী | Olympia Sports\nবি চি চি আইৰে মতানৈক্য বিৰাট কোহলিৰ? অধিনায়ক পদ হেৰুওৱাৰ আঁৰৰ কাহিনী\nBy Olympia Sports / September 18, 2021\nদিন ভালে যোৱা নাই কিং কোহলিৰ। আগ্ৰাসী মনোভাৱেই কাল হ’ল নেকি বিশ্বৰ অন্যতম শ্ৰেষ্ঠ ক্ৰিকেটাৰগৰাকীৰ? হঠাৎ কিয় টি-টুৱেন্টি দলৰ অধিনায়কৰ পদৰ পৰা অব্যাহতি ল’বলগীয়া হ’ল বিৰাট কোহলিয়ে? দেশৰ অগণন ক্ৰিকেটপ্ৰেমীৰ মনত উদয় হৈছে তেনে অসংখ্য প্ৰশ্নৰ। প্ৰকৃততে কি পৰিস্থিতিত পৰি ভাৰতৰ অন্যতম সফল অধিনায়কজনে টি-টুৱেন্টি দলৰ অধিনায়কৰ পদৰ পৰা অব্যাহতি ল’লে সেই কথাক লৈ এতিয়া চর্চা হৈছে সৰ্বত্ৰে।\nউল্লেখযোগ্য যে যোৱা বৃহস্পতিবাৰে ক্ৰিকেটাৰগৰাকীয়ে সামাজিক মাধ্যম যোগে ঘোষণা কৰিছিল টি-টুৱেন্টি দলৰ অধিনায়ক পদৰ পৰা অব্যাহতি লোৱাৰ কথা। আগন্তুক টি-টুৱেন্টি বিশ্বকাপৰ পিছতেই অধিনায়ক পদ এৰিব কোহলিয়ে। হঠাৎ ক্ৰিকেটাৰগৰাকীৰ এনে ঘোষণাত স্তম্ভিত হৈ পৰে দেশৰ অগণন ক্ৰিকেটপ্ৰেমী। ক্ৰিকেটাৰগৰাকীৰ এই ঘোষণাৰ পিছতেই এতিয়া পোহৰলৈ আহিছে কেতবোৰ অনাকাংক্ষিত কথা।\nজানিবলৈ পোৱা মতে কোহলিৰ সৈতে ক্ৰমাৎ দূৰত্ব বাঢ়ি আহিছে ভাৰতীয় ক্ৰিকেট নিয়ন্ত্ৰণ বোৰ্ডৰ। বি চি চি আইৰে সঘন মনোমানিল্য হৈ আহিছিল তাৰকা ক্ৰিকেটাৰগৰাকীৰ। আশ্বৰ্যজনকভাৱে মনোমানিল্যৰ কাৰণ আছিল ভাৰতীয় দলৰ আন এগৰাকী তাৰকা ক্ৰিকেটাৰ ৰোহিত শৰ্মা। খবৰ অনুসৰি ৰোহিতক সহ:অধিনায়ক পদৰ পৰা আঁতৰোৱাৰ পোষকতা কৰিছিল বিৰাট কোহলিয়ে। ইয়াৰ বাবে আনকি বি চি চি আইলৈও জনাইছিল আৱেদন। কোহলিয়ে ৰোহিতৰ পৰিৱৰ্তে কে এল ৰাহুলক সহ অধিনায়ক পদত অধিষ্ঠিত কৰাৰ বাবে অনুৰোধ কৰিছিল বোৰ্ডক। কিন্তু ভাৰতীয় ক্ৰিকেট নিয়ন্ত্ৰণ বোৰ্ডে গ্ৰহণ কৰা নাছিল কোহলিৰ প্ৰস্তাৱ।\nকোহলিৰ এনে মনোভাৱৰ বাবে আনকি বোৰ্ডৰ দ্বাৰা সমালোচিতও হৈছিল ক্ৰিকেটাৰগৰাকী। ক্ৰমাৎ বি চি চি আইৰে দূৰত্ব বাঢ়িছিল অধিনায়ক কোহলীৰ। যিকোনো মুহূৰ্ততে টি-টুৱেন্টি দলৰ অধিনায়কৰ পদৰ পৰা কোহলিক অপসাৰণ কৰাৰ বাবে সাজু হৈছিল ভাৰতীয় ক্ৰিকেটৰ সৰ্বোচ্চ সন্থাটো। কিন্তু বোৰ্ডে অপসাৰণ কৰাৰ আগতেই নিজেই উক্ত পদ এৰাই ভাল বুলি ভাবিলে কিং কোহলিয়ে। এদিনীয়া আৰু টেষ্ট দলৰ অধিনায়কৰ পদত অধিক মনোনিৱেশ কৰাৰ দোহাই দি সেয়ে বৃহস্পতিবাৰে ক্ৰিকেটাৰজনে কৰি পেলালে এই ডাঙৰ ঘোষণা।\nনিলামত লাভলীনাৰ গ্লোভছ; নীৰজতকৈ অধিক দাম লাভ কৰিছে এই পৰ্যন্ত


Biostar Gold in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী\nBiostar Gold ৰ মূল্য আৰু পেকৰ চাইজ - Biostar Gold Price and Pack Size in Assamese - Biostar Gold ar mulya aaru pakor size\nBiostar Gold সংক্ৰান্ত সতৰ্কতাবাণীসমূহ- Biostar Gold Related Warnings in Assamese- Biostar Gold xonkranta xatarkatabanisamuh\nBiostar Gold ৰ বিষয়ে সততে সোধা প্ৰশ্নসমূহ- Frequently asked Questions about Biostar Gold in Assamese- Biostar Gold ar bikhoye satate xodha prashnasamuh\nBiostar Gold ৰ বিষয়ে সততে সোধা প্ৰশ্নসমূহ - Frequently asked Questions about Biostar Gold in Assamese - Biostar Gold ar bikhoye satate xodha prashnasamuh\nআপুনি বা আপোনাৰ পৰিয়ালৰ কোনোবাই Biostar Gold লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Biostar Gold ব্যৱহাৰ কৰিছিল নেকি?\nআপুনি কিমান পৰিমাণে Biostar Gold সেৱন কৰিছিল?\nআপুনি Biostar Gold ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Biostar Gold সেৱন কৰে?


Home > স্বাস্থ্যমন্ত্ৰী হিমন্ত বিশ্বই কেতিয়াবাই খুলিলে! আপুনি কেতিয়া খুলিব?\nSource URL: https://newsnextone.com/himanta-done-this-at-once-after-corona-comes


আজিৰ পৰা ৰাজ্যত বন্ধ গাহৰি মাংসৰ বিক্ৰী; কিয় এই সিদ্ধান্ত মন্ত্ৰী অতুল বৰাৰ ?\nগুৱাহাটী , April 25, 2020 7:41 pm\nআজিৰ পৰা ৰাজ্যত বন্ধ কৰা হৈছে গাহৰি মাংস বিক্ৰী। কৃষি মন্ত্ৰী অতুল বৰাই ঘোষণা কৰিছে এই কথা।\nখানাপাৰাস্থিত পশু চিকিৎসালয়ত এক সংবাদমেল সম্বোধন কৰি গাহৰি মাংস বিক্ৰীৰ ক্ষেত্ৰত নিষেধাজ্ঞা জাৰি কৰিছে কৃষি ও পশুপালন বিভাগৰ মন্ত্ৰী অতুল বৰাই।\nসংবাদমেলত বৰাই কয় ‘আজিৰে পৰা গাহৰি মাংসৰ বিক্ৰী কৰা দোকানসমূহ বন্ধ কৰিবলৈ কোৱা হৈছে। লখিমপুৰ, ধেমাজি, বিশ্বনাথ চাৰিআলি, যোৰহাট, শিৱসাগৰ আৰু ডিব্ৰুগড়ত বহুসংখ্যক গাহৰি মৃত্যুমুখত পৰিছে। মুঠ ১৯৬৪ টা গাহৰি এই জিলাসমূহত মৃত্যুমুখথ পৰিছে।’\n‘এই সময়ত সাধাৰণতে ছোৱাইন ফিভাৰ হয়, ইনজেক্সন দিয়া হৈছিল যদিও বহু গাহৰি আৰোগ্য হোৱা নাই। গতিকে সন্দেহ হৈছে কিবা ভাইৰাছ বা বীজাণুৱে আক্ৰমণ কৰিছে নেকি? ইতিমধ্যে মৃত গাহৰিৰ নমুনা ভূপাললৈ প্ৰেৰণ কৰা হৈছে।‘\nইয়াৰোপৰি, এই দিনকেইটাত এঠাইৰ পৰা আন ঠাইলৈ গাহৰি সৰবৰাহৰ ক্ষেত্ৰতো নিষেধাজ্ঞা জাৰি কৰা হৈছে বুলি মন্ত্ৰীগৰাকীয়ে জানিবলৈ দিয়ে।\nতেওঁ আৰু কয় ‘যোৱা সময়ছোৱাত আমাৰ বিভাগে পশু চিকিৎসা মহাবিদ্যালয়ৰ লগত লগ লাগি এই ৰোগ চিনাক্ত কৰিবৰ বাবে বিভিন্ন ব্যৱস্থা গ্ৰহণ কৰিছে। প্ৰতিখন জিলালৈকে পাঁচজনীয়া একোটাকৈ চিকিৎসকৰ দল প্ৰেৰণ কৰা হৈছিল আৰু তেওঁলোকে চেম্প’ল সংগ্ৰহ কৰিছে। আজিও মুখ্য মন্ত্ৰীৰ বাসগৃহত গাহৰি মৃত্যু সন্দৰ্ভত বিশদভাৱে আলোচনা কৰা হয়।‘\nআলোচনাৰ পাছতে গাহৰি মাংস বিক্ৰী আৰু জীৱন্ত গাহৰি সৰবৰাহৰ ক্ষেত্ৰত নিষেধাজ্ঞা জাৰি কৰাৰ কথা ঘোষণা কৰে।\nইয়াৰোপৰি গাহৰি ফাৰ্মৰ সংস্পৰ্শলৈ অহা লোক অন্য গাহৰি ফাৰ্মলৈ আহ-যাহ কৰাৰ ক্ষেত্ৰতো নিষেধাজ্ঞা জাৰি কৰা হৈছে বুলি মন্ত্ৰীগৰাকীয়ে সংবাদমেলত জনায়।


হুইলচেয়াৰত বহি বডিবিল্ডিং কৰা প্ৰথমজন অসমীয়া 'জয়ন্ত'ৰ কথাৰে... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nহুইলচেয়াৰত বহি বডিবিল্ডিং কৰা প্ৰথমজন অসমীয়া ‘জয়ন্ত’ৰ কথাৰে…\nঅসম চৰকাৰৰ কৰ্মচাৰীয়ে দৰমহা কেতিয়া পাব, কাটিব নেকি দৰমহাৰ শতাংশ... • ঝাৰখণ্ডত আৰক্ষীৰে সংঘৰ্ষত ৩ নক্সালবাদীৰ মৃত্যু... • "কোৰোনাই নামাৰে, আমি খাবলৈ নাপাইহে মৰি থাকিম, আমাক ৰক্ষা কৰক", কোৱাৰেন্টাইন চেন্টাৰত থকা যুৱকে কিয় ক'লে এনেকৈ, VIDEO • অসমৰ আকাশত ওলোটা ৰামধেনু, অশনি সংকেত বুলি ছ'চিয়েল মিডিয়াত চৰ্চা, প্ৰকৃততে কিয় ওলোটাকৈ ওলাই ৰামধেনু • হাজোৰ সনাতন ডেকাৰ হত্যাকাণ্ডঃ পলাতক খবিৰউদ্দিন আহমেদক গ্ৰেপ্তাৰ... • ৰাজ্যত পুনৰ ১৫ জন নতুন কোৰোনা ৰোগী চিনাক্ত • ৰুদ্ৰ ৰূপ লৈছে কপিলীয়ে, ছিঙিলে ২ টা মথাউৰি, বাসগৃহৰ ভিতৰতো সোমাল পানী, VIDEO • ভয়ংকৰ দৃশ্য! আপুনি পূৰ্বে নেদেখা বিস্ফোৰণ প্ৰত্যক্ষ কৰক, VIDEO • ভাৰতত কোৰোনাৰ সন্ত্ৰাস অব্যাহত, বিগত ২৪ ঘন্টাত মৃত্যু ১৯৪ গৰাকীৰ, আক্ৰান্ত ৬,৫৬৬... • নিজামুদ্দিন মাৰ্কাজৰ তবলিগি জামাতঃ আৰক্ষীয়ে বৃহস্পতিবাৰে ৫৩৬ বিদেশী নাগৰিকৰ বিৰুদ্ধে দাখিল কৰিব ১২খন চাৰ্জশ্বীট\nঅসমীয়া প্ৰতিদিন ৰ দ্বাৰা Oct 31, 2019 ত শেষ সম্পাদনা কৰা হৈছে\n● পলাশ জ্যোতি গগৈ\nসুস্থ স্বাস্থ্যই সুস্থ মন গঢ়ে। সুস্থ মনে গঢ়ে এখন সুস্থ সমাজ। সেইবাবেই প্ৰধানমন্ত্ৰী নৰেন্দ্ৰ মোডীৰ নেতৃত্বত কেন্দ্ৰীয় চৰকাৰে দেশজুৰি প্ৰচাৰ চলাইছে ফিট ইণ্ডিয়া মুভমেন্টৰ। এটা সুস্থ দেহৰ অধিকাৰী হ’বলৈ প্ৰয়োজন হয় কিছু কষ্টৰ, কিছু অভ্যাসৰ। দৈনিক ব্যায়াম, যোগাভ্যাসে এজন মানুহক বিভিন্ন ৰোগৰ পৰা মুক্ত কৰি ৰাখে।\nএকাগ্ৰতা থাকিলে মানুহে কৰিব নোৱাৰা কাম একো নাই। সময়ে সময়ে এইখন দেশতে কিছু লোকে সেই কথা প্ৰমাণ কৰি আহিছে। কিছু বছৰ পূৰ্বে চৰ্চালৈ আহিছিল পঞ্জাৱৰ এজন যুৱক। নাম আনন্দ আৰ্নল্ড। আন বন্ধুৱে খেলা-ধুলাত ব্যস্ত থকাৰ সময়ত ১৩ বছৰ বয়সত জিমলৈ গৈছিল যুৱকজন। দেশবাসীৰ চিনাকি সেই আৰ্নল্ড এতিয়া ৩৩ বছৰীয়া হ’ল।\n২০১৮চনত আনন্দ আৰ্নল্ড। কেনে আছে বৰ্তমান তেওঁ?\n১৩ বছৰীয়া আৰ্নল্ডে জিমলৈ যাবলৈ আৰম্ভ কৰাৰে পৰা শৰীৰৰ প্ৰতি বিশেষভাৱে গুৰুত্ব দিছিল। ১৫ বছৰ বয়সত তেওঁ আন কেইবাগৰাকী ছাত্ৰক শিকাবলৈ লৈছিল। কম বয়সতে মিঃ গ’ল্ড খিতাপ লাভ কৰা আৰ্নল্ড ১৫ বছৰ বয়সত কৰ্কট ৰোগত ভুগিছিল। লাহে লাহে আৰ্নল্ড শাৰিৰীকভাৱে বাধাগ্ৰস্ত হৈ পৰিছিল।\nকেইবাটাও অস্ত্ৰোপচাৰ কৰিবলগা হৈছিল। ৩ বছৰ তেওঁ বিচনাতে শুই শুই পাৰ কৰিবলগীয়া পৰিৱেশৰ সূচনা হৈছিল। তাৰ পিছতে কিছু পৰিমাণে সবল হৈছিল আৰ্নল্ড। অৱশ্যে আগৰ ভাল দিন ঘূৰি অহা নাছিল। একেবাৰে ভাগি পৰা আৰ্নল্ডে তেওঁৰ পৰা বডিবিল্ডিঙ শিকা শিষ্যসকলৰ হেঁচাত পুনৰ আৰম্ভ কৰিছিল শৰীৰ চৰ্চা। তেতিয়া তেওঁৰ বয়স ১৮ বছৰ আছিল। দৈনিক ৪ ঘন্টা তেওঁ জিমত কটাইছিল। প্ৰতিদিনে তেওঁ দুই লিটাৰ গাখীৰ, ৩০ টা দিম, এক কেজি মাংস খাবলৈ আৰম্ভ কৰিছিল।\n১৫ বছৰ বয়সতে তেওঁৰ কেন্সাৰ হৈছিল।\nতেওঁৱে আছিল ভাৰতৰ প্ৰথমগৰাকী হুইলচেয়াৰ বডিবিল্ডাৰ। ২০ বছৰ বয়সত আৰ্নল্ড সফল হৈছিল। ৩ বাৰ মিষ্টাৰ ইণ্ডিয়া হোৱাৰ লগতে তেওঁ ১২ বা মিষ্টাৰ পঞ্জাৱ হৈছিল। প্ৰায় অৰ্ধশতাধিক বডিবিল্ডিঙত তেওঁ খিতাপ দখল কৰিবলৈ সক্ষম হৈছে। এতিয়া তেওঁ Hale Life Nutrition আৰু Muscle Mania নামৰ ২টা কোম্পানীৰ ব্ৰেণ্ড এম্বেছাদৰ। বৰ্তমান ৩৩ বছৰীয়া আৰ্নল্ডক লৈ লিখা হৈছে কিতাপ।\nআনন্দ আৰ্নল্ডক লৈ এতিয়া দেশবাসীয়ে গৌৰৱ কৰে।\nএই আৰ্নল্ডক দেখিয়ে অনুপ্ৰেৰণা লাভ কৰিছে অসমৰ এজন যুৱকে। তেওঁ খোজ কাঢ়িব নোৱাৰে। হুইলচেয়াৰতে বিভিন্ন স্থানলৈ অহা-যোৱা কৰে। অসমৰ প্ৰথমগৰাকী হুইলচেয়াৰ বডিবিল্ডাৰ হিচাপে তেওঁ ইতিমধ্যে খ্যাতি লাভ কৰিছে। যুৱকগৰাকীৰ নাম জয়ন্ত গগৈ। NABBA WFFয়ে বঙাইগাঁৱত আয়োজন কৰিছিল এক শৰীৰচৰ্চা প্ৰতিযোগিতাৰ। প্ৰতিযোগিতাত অংশ লৈছিল যোৰহাটৰ যুৱকগৰাকীয়ে। যোৰহাটৰ পৰা বঙাইগাঁৱৰ দুৰত্ব প্ৰায় ৪৫০ কিলোমিটাৰ। ইমান দূৰত্বৰ পৰা গৈ এই প্ৰতিযোগিতাত অংশ লোৱাটো তেওঁৰ বাবে অসম্ভৱ আছিল। মনৰ উদ্যমে সেয়া সম্ভৱ কৰি তুলিছিল।\nবঙাইগাঁৱত এনেকৈয়ে জিলিকিছিল জয়ন্ত।\nগাঁৱৰ সমনীয়া তথা শুভাকাংক্ষীয়ে ৰাইজৰ পৰা বৰঙণি তুলি জয়ন্তক বঙাইগাঁৱলৈ যাবৰ বাবে ব্যৱস্থা কৰি দিছিল। অৱশেষত আহিছিল সেই ক্ষণ। লাউডস্পিকাৰত ভাহি আহিছিল অসমৰ প্ৰথমজন হুইলচেয়াৰ বডিবিল্ডাৰৰ কথা। এই খ্যাতি লাভ কৰি আনন্দত আত্মহাৰা হৈছিল জয়ন্ত। তেওঁ যোৰহাটৰ এখন গাঁৱৰ বাসিন্দা। কেইবছৰমানৰ পূৰ্বে তেওঁৰ জীৱনলৈ অমানিশা নামি আহিছিল। শৰীৰচৰ্চাৰে জিলাৰ লগতে ৰাজ্যখনতো এটা পৰিচয় লাভ কৰিবলৈ সক্ষম হোৱা যুৱকজন ভাগি পৰিছিল। এক দুৰ্ঘটনাত পতিত হৈছিল জয়ন্ত। তাৰ পিছৰে পৰা তেওঁ শাৰীৰিকভাবে অক্ষম হৈ পৰিছিল।\nকেইবছৰমান পূৰ্বৰ জয়ন্ত। ঘৰত এনেকৈয়ে চৰ্চা কৰে।\nযোৰহাট জিলাৰ ন-আলিৰ উত্তৰ হাতীচুঙী গাঁৱত ঘৰ জয়ন্তৰ। ঘৰত আছে মাতৃৰ লগতে দুই ভাতৃ। কেইবছৰমান পূৰ্বে পিতৃৰ মৃত্যু হৈছে। শাৰীৰিক বাধাগ্ৰস্ততা তথা দৈন্যতাই তেওঁক হেঁচা মাৰি ৰাখিব নোৱাৰিলে। জীৱনৰ কঠিন পথত তেওঁ আগুৱাই গ’ল। তেওঁৰ সপোনবোৰো আগুৱালে। শাৰীৰিক বাধাগ্ৰস্ততাক নেওঁচি আগুৱাই যোৱাৰ বাবে বঙাঁইগাঁৱৰ মঞ্চত বিচাৰকে চিঞৰী চিঞৰী ক’বলৈ সক্ষম হৈছিল, ‘জয়ন্ত গগৈৰ দৰে মানুহ আমাক লাগে। আমাক এনে প্ৰতিযোগিয়ে লাগে।’\nজয়ন্তই বঙাইগাঁৱত লাভ কৰা সন্মান।\nউপস্থিত দৰ্শকসকলে থিয় হৈ অভিবাদন জনাইছিল। এইয়াহে প্ৰতিভা বুলি সকলো লোকে কৈছিল। গাঁৱৰ দুজন যুৱক আৰু জ্যেষ্ঠ ভাতৃয়ে তেওঁক বঙাইগাঁৱলৈ লৈ গৈছিল। জয়ন্তৰ দশকৰ পূৰ্বৰ সপোন সঁচা কৰিবলৈ। তেওঁৰ সপোন আছিল শৰীৰ চৰ্চাৰে এদিন নিজৰ ঠাইখনৰ নাম উজ্বলাব। তেওঁ প্ৰমাণ কৰিলে মনৰ উদ্যমৰ ওপৰত একোৱে নাই।\nকৰিম কৰিম বুলি ৰৈ থকা লোকসকলৰ বাবে এটা উদাহৰণ হৈ পৰিল জয়ন্ত। মঞ্চৰ কাষতে ৰৈ থকা গাঁৱৰ ২ যুৱক আৰু জ্যেষ্ঠ ভাতৃয়ে চিঞৰি উঠিল, ‘আমাৰ কষ্ট সাৰ্থক হ’ল’। নিজৰ অমায়িক আৰু ভদ্ৰ স্বভাৱৰ বাবে তেওঁ গাঁওখনৰ ভিতৰতে এটা চিনাকী নাম।\nজয়ন্ত বুলি ক’লে আগবাঢ়ি যায় প্ৰতিজন লোক। তেওঁৰ প্ৰতিভাই সেই চিনাকীক আৰু শক্তিশালী কৰিছে। ইমান দুৰত্বৰ পৰা অনুষ্ঠানটোলৈ যোৱা জয়ন্তই লগত হুইল চেয়াৰখন লৈ গৈছিল। কাৰণ তেওঁ খোজকাঢ়িব নোৱাৰে। গাড়ীৰ পৰা সেই হুইল চেয়াৰতে গৈ তেওঁ মঞ্চত উঠিছিলগৈ। মঞ্চত উঠি তেওঁ নিজৰ শৰীৰচৰ্চা আৰম্ভ কৰিছিল। উপস্থিত আছিল ৰাজ্যৰ আন আন বিভিন্ন প্ৰান্তৰ বহু প্ৰতিযোগী।\nআন এগৰাকী প্ৰতিযোগীৰ সৈতে জয়ন্ত।\nপ্ৰতিজন প্ৰতিযোগীয়ে আছিল বিশেষভাৱে সক্ষম। প্ৰতিযোগীসকলৰ মাজত হুইলচেয়াৰত মাত্ৰ এজনে যুৱক আছিল। ১০০ নম্বৰৰ সেই যুৱকজনেই আছিল জয়ন্ত গগৈ। জয়ন্তই দ্বিতীয় স্থান লাভ কৰিছিল। প্ৰথম হোৱা যুৱকগৰাকী আছিল গোলাঘাটৰ। পুৱা সূৰ্যোদয় হয়। আবেলি অস্ত যায় সূৰ্য। আশা থাকে আকৌ পোহৰ হ’ব। এজন কিয় হাজাৰজন জয়ন্তৰ জন্ম হ’ব। স্তব্ধতাৰ সীমা ভাঙি আৰম্ভ কৰিব গতিশীলতাৰ যাত্ৰা। জীৱনৰ সংজ্ঞা নিৰূপণ কৰি সকলোকে বুজাব জীৱন মানে কি।\nজীৱন হৈছে সুখ, দুখৰ সমষ্টি। কোনো সময়ত যদি জীৱনে হাঁহি বিলাই আন কোনো সময়ত বিলাই চকুলো। সেই হাঁহি আৰু চকুলোৰ মাজেৰে জীৱনটো আগবঢ়াই নিব পাৰি। কষ্টোপাৰ্জিত ধনেৰে ক্ৰয় কৰা প্ৰতিটো সামগ্ৰীৰ মূল্য যিদৰে অপৰিসীম, থিক তেনেদৰে অপৰিসীম কষ্টৰ বিনিময়ত লাভ কৰা সফলতা। খোজকাঢ়ি কোনো ঠাইলৈ যোৱাটো বাদেই গা ধুবৰ বাবে কোনো ঠাইলৈ যোৱাৰ সময়টো জয়ন্তক নিব লাগে দাঙি। তেনেস্থলত সেই জয়ন্তই ক’লে, ‘তহতি দাঙি দাঙি লৈ ফুৰাৰ বাবেই মই এইয়া কৰিবলৈ সক্ষম হৈছো। জয়ন্তই দেখুৱাই গ’ল, কষ্টৰ অসাধ্য একো নাই’। কষ্টৰ মাজেৰে কৰা কামেৰে পোৱা পৰিতৃপ্তি কোনে বস্তুৰে তুলনা নহয়। তুলনা নহয় আন ১০জনতকৈ পৃথক শাৰীত থাকিও।\nআৰ্নল্ড দ্য মেন উইথ তেলেন্ট।\nজয়্ন্তৰ সৈতে যোগাযোগ কৰোতে কৈছিল আৰ্নল্ডৰ কথা। ’আৰ্নল্ড নামৰ এজন লোক আছে। তেওঁৰ কাম দেখিলে আমি কিয় একোকে কৰিব নোৱাৰো ভাৱি উত্তৰ নাপাও। আৰ্নল্ডে বডিবিল্ডিঙেৰে জয় কৰিছে প্ৰায় ৪০ টা উপাধী।’ আচলতে তেনেকুৱাই, জীৱনৰ সিদ্ধান্তবোৰ ক্ষন্তেকিয়াই। এই ক্ষন্তেকিয়া সিদ্ধান্ত সফল হ’লে হাঁহি লাভ কৰা হয়। বিফল হ’লে নিজৰে সিদ্ধান্তক লৈ মনৰ মাজত প্ৰতিবাদ হয়। জয়ন্তৰ সিদ্ধান্ত আৰ্নল্ডৰ পৰাই আৰম্ভ হৈছিল। আৰ্নল্ডক দেখি তেওঁ অনুপ্ৰেৰণা লাভ কৰিছিল। সেই অনুপ্ৰেৰণাই তেওঁৰ জীৱনত প্ৰভাৱ পেলাইছিল। কষ্ট কৰি অসমৰ প্ৰথমগৰাকী হুইলচেয়াৰ বডিবিল্ডাৰৰ সন্মান তেওঁ লাভ কৰিছে।\nজয়ন্ত আৰ্থিকভাৱে দুৰ্বল। কোনো স্থানলৈ যাবৰ বাবে তেওঁ বহুবাৰ ভাবিবলগীয়া হয়। তেওঁৰ হাবিয়াস আছিল। গুৱাহাটীৰ এটা অনুষ্ঠানত প্ৰতিভা প্ৰকাশ কৰাৰ বাবে সুযোগ পাইছিল। কিন্তু অনুষ্ঠানৰ আহিবলৈয়ে তেওঁৰ সামৰ্থ নাছিল। বঙাঁইগাৱলৈ যোৱাৰ সময়তো একেই দশা হৈছিল। গাঁৱৰ সমনীয়াই ৰাইজৰ পৰা সহায় সহযোগিতাৰে জয়ন্তক অনুষ্ঠানটোলৈ যাবৰ বাবে ব্যৱস্থা কৰি দিছিল। ৰাইজে যিয়ে যেনেকৈ পাৰে তেওঁৰ সহায় কৰিছিল। আচলতে সেয়াই তেওঁৰ প্ৰতি সকলোৰে মৰম। জয়ন্ত বুলি ক’লে সকলো লোক ওচৰ চাপি যায়। কিবা এটা কৰিবলৈ সকলোৱে চেষ্টা কৰে।\nগাঁৱত এনেকৈয়ে ইজন সিজনৰ সৈতে ঘূৰি ফুৰে জয়ন্ত।\nকিছুদিন পূৰ্বে গুৱাহাটীত এটা বৈদ্যুতিন সংবাদ মাধ্যমৰ অনুষ্ঠান এটালৈ তেওঁক নিমন্ত্ৰণ জনোৱা হৈছিল। জয়ন্ত আহিছিল। আহিবলৈ টকাৰো অভাৱ হৈছিল। সেইসময়তো তেওঁ ৰাইজৰ পৰাই সহায় পাইছিল। গাঁৱৰে দুজন যুৱকৰ লগতে ভাতৃৰ সৈতে তেওঁ আহিছিল। আহিবলৈ টকাৰ অভাৱ হৈছিল। নেদেখাজনৰ কৃপাত তেওঁ আহিবলৈ সক্ষম হৈছিল।\nপুৱা-গধুলি তেওঁ সমনীয়াৰ সৈতে কথা পাতিবৰ বাবেই ঘৰৰ পৰা প্ৰায় ডেৰ কিলোমিটাৰ নিলগেৰে যোৱা ন-আলি পায়গৈ। হুইলচেয়াৰতে তেওঁ প্ৰতিদিনে ওলাই যায়। আশা এটাই গাঁৱৰ যুৱকসকলৰ সৈতে লগ কৰি কিবা এটা আলোচনা কৰা। মনৰ কথা, গাঁৱৰ কথা তেওঁ প্ৰায় সকলো বোৰে জানে। তেওঁৰ দৰে প্ৰতিভাক আগবঢ়াই নিবৰ বাবে প্ৰয়োজন হয় সহায়ৰ। শাৰিৰীক বাধা থকা স্বত্বেও তেওঁ দুখোজ আগুৱাই যাবলৈ চেষ্টা কৰিছে।\nহুইল চেয়াৰখনে জয়ন্তৰ একমাত্ৰ সংগী।\nৰাজ্যৰ বিভিন্ন প্ৰান্তত আছে বহু প্ৰতিভা। সেই প্ৰতিভাক আগুৱাই নিবলৈ মানুহৰ অভাৱ। অতিব্যস্ত এই পৃথিৱীত প্ৰতিজন লোকেই নিজক লৈ ব্যস্ত থাকে। তাৰ মাজতে কিছু সুৰুঙা পালেই একো একোজন প্ৰতিভাধৰ যুৱকৰ জন্ম হয়। আৰু সেই প্ৰতিভাক ৰাইজে স্বীকৃতি জনালে তাৰ দ্বাৰা কোনো লোক আগুৱাই যাব পাৰে। আগুৱাই যোৱাত অনুপ্ৰেৰণাই বিশেষ ভূমিকা ল’ব পাৰে।\nমিঃ যোৰহাটত তেওঁ ৬৫ কিলোৰ শাখাত প্ৰথম স্থান লাভ কৰিছিল। মিঃ আছামতো তেওঁ অংশ লৈছিল। বঙাইগাঁৱত লাভ কৰিছিল বিশেষ সফলতা। প্ৰথমগৰাকী হুইলচেয়াৰ বডিবিল্ডাৰ হিচাপে তেওঁ খ্যাতি লাভ কৰিছিল। আছাম ফিজিকেলি চেলেঞ্জৰ শাখাত তেওঁ ৰানাৰ্ছ আপ লাভ কৰিছিল। মনত আছে তেওঁৰ দুৰ্বাৰ হেঁপাহ। কিবা এটা কৰাৰ বাবে মনত পুহি ৰাখিছে সপোন। স্বাস্থ্যই বাধা দিলেও মনত থকা অদম্য সাহসৰ বাবে বহুজনৰ মাজতে তেওঁ চৰ্চিত।\nআৰ্নল্ড এনেকৈয়ে ডাঙৰ হৈছে।\nসপোনবোৰে তিৰবিৰাই থকাৰ সময়তে তেওঁ বাধাগ্ৰস্ত হৈ পৰিছিল। প্ৰতিবন্ধকতা আহিছিল প্ৰতিটো খুজতে। তাক অতিক্ৰম কৰি এতিয়া জয়ন্তই নিজকে চিনাকি দিবলৈ সক্ষম হৈছে। হাজাৰজনৰ মাজত এজন হিচাপে নিজকে আগুৱাই নিছে। বহুলোকে খবৰ ৰাখে কেনেদৰে নিজৰ শৰীৰচৰ্চাৰ কামকাজ তেওঁ আগবঢ়াই নিছে।\nমুখত এমুকোৰা হাঁহি লৈ সকলো কথাৰে উত্তৰ দিয়ে জয়ন্তই। তেওঁ সকলোৰে পৰা আশীৰ্বাদ বিচাৰে। আগুৱাই যোৱাত সকলো লোকৰে পৰা তেওঁ সহায় বিচাৰে। আৰ্থিক অনাতনৰ বাবে ক্ৰয় কৰিব পৰা নাই শৰীৰচৰ্চাৰ বাবে প্ৰয়োজনীয় সামগ্ৰী। যাব পৰা নাই সকলো প্ৰতিযোগিতাতে অংশ লবলৈ। তাৰ পিছতো তেওঁ সুখী। কাৰণ তেওঁ যি আছে তাৰে আগবাঢ়ি যাবলৈ শিকিছে। এতিয়া তেওঁক আগবাঢ়ি যাবলৈ সহায় লাগে। সুহৃদজনৰ সহায়েৰে জীৱনৰ বাটত তেওঁ আগুৱাই যাবলৈ সাহস পাব। মনোৱল বৃদ্ধি পাব জয়ন্তৰ। অব্যাহত ৰাখিব পাৰিব শৰীৰ চৰ্চা…\nশিলচৰত পথ দুৰ্ঘটনাক কেন্দ্ৰ কৰি উত্তপ্ত পৰিস্থিতি, স্থানীয় ৰাইজে জ্বলালে ট্ৰাক…\n“কোৰোনাই নামাৰে, আমি খাবলৈ নাপাইহে মৰি থাকিম, আমাক ৰক্ষা কৰক”,…


ওথেৰ বুসিনেসস প্ৰোদুচতস ইনসুৰনচে | IFFCO Tokio General Insurance Company in India\nওথেৰ বুসিনেসস প্ৰোদুচতস ইনসুৰনচে\nসম্পূৰ্ণ বাণিজ্যিক বৰ্ণালীটোত আপোনাৰ ব্যৱসায়িক প্ৰয়োজনীয়তা পূৰাবলৈ ইফকো-টকিঅ'ৰ ব্যৱসায়িক উৎপাদনবোৰ অভিহিত কৰা হৈছে। আপোনাৰ ব্যৱসায়ত সংশয় কমাবলৈ বীমা প্ৰচ্ছদ পোৱাতো বাৰূকৈয়ে আৱশ্যক।\nবেংকাৰচ্ ব্লেংকেট বীমা\nইফকো ট'কিঅ'ৰ বেংকাৰচ্ ক্ষতিপূৰণ প'লিচি বেংকাৰ সকলক ক্ষতিৰ পৰা ৰক্ষা কৰিবলৈ উপলব্ধ আছে। লেৰ্ন মোৰে »\nদুৰ্ভাগ্যক্ৰমে আজিৰ জীৱনত, অপৰাধৰ হাৰ তীব্ৰ মাত্ৰাত বাঢ়িব লাগিছে। প্ৰতিটো পদক্ষেপতে থাকে এটা বিপদাশংকাত উন্মুক্তি--কাৰখানাত, কাৰ্য্যালয়ত, গোদামত, দোকানত ইত্যাদি। আপোনাৰ কাৰ্য্যালয়ত, গোদামত, দোকানত, উদ্যোগত থকা সা-সামগ্ৰীৰ বাবে হোৱা ঘৰৰ তলাভঙা, ডকাইতি, লুণ্ঠন বা চুৰিৰ উদ্দ্যেশ্যে কৰা অনধিকাৰ প্ৰৱেশ আদি সংঘটনে আপোনাৰ ব্যৱসায়লৈ বিশাল বিত্তীয় লোকচান মাতি আনিব পাৰে। লেৰ্ন মোৰে »\nবিশ্বস্ততাৰ নিশ্চয়তা বীমা\nফিদেলিতয় গুাৰানতৈ িনসুৰানচে পোলিচয় লেৰ্ন মোৰে »\nউদ্যোগ ৰক্ষাকৰ্ত্তা বীমা\nআপোনাৰ যিটো ঔদ্যোগিক গোটৰ কাৰণে আপুনি আপোনাৰ ইমানখিনি সময় আৰু ধন খৰচ কৰিলে সেইটো অবিৰতভাৱে বিভিন্ন প্ৰকাৰৰ বিপদাশংকাত উন্মুক্ত হৈ থাকিবলগীয়া হয়। কিছুমান দুৰ্ভাগ্যজনক সংঘটনে আপোনাৰ ব্যৱসায়লৈ বিশাল বিত্তীয় লোকচান মাতি আনিব পাৰে আৰু এনে আটাইবোৰ সম্ভাৱ্য বিপদাশংকাৰপৰা আপুনি আপোনাৰ ব্যৱসায়ক সম্পূৰ্ণৰূপে সুৰক্ষিত কৰাটো সম্ভৱ নহয় যদিও, আপুনি অন্ততঃ সেই অপ্ৰত্যাশিত ঘটনাবোৰে আনিব পৰা বিপদ অতিক্ৰম কৰাত সহায় পোৱাকৈ কিছুমান পদক্ষেপ ল'ব পাৰে। IFFCO টকিঅ' জেনেৰেল ইঞ্চিউৰেন্সৰ উদ্যোগ ৰক্ষাকৰ্ত্তা বীমা এইবোৰ অনিশ্চয়তাৰ সময়ত আপোনাৰ ব্যৱসায়ৰ বাবে একেবাৰে উপযুক্ত বীমা সুৰক্ষা। লেৰ্ন মোৰে »\nগহনা ব্লক বীমা\nইফকো ট'কিঅ'ৰ গহনা ব্লক বীমা উপলব্ধ আছে এইবোৰৰ বিপৰীতে সুৰক্ষিত কৰিবলৈ-\nষ্টক (সোন, হীৰা ইত্যাদি শ্বকেচত, প্ৰদৰ্শনী পাত্ৰত, চেফ/ ষ্ট্ৰংৰুম, বীমাকৃত পৰিসৰত)\nবীমাকৃত অংশীদাৰ, কৰ্মচাৰী, সঞ্চালক, সাংবিধানিক ভাৱে বৈধ উত্তৰাধিকাৰীৰ জিম্মাত থকা সম্পত্তি\nলেৰ্ন মোৰে »\nইফফচো তোকিো মোনেয় িনসুৰণছএ পোলিচয় িস াৱািলাবলে তো পৰোতেচত য়োুৰ বুসিনেশ েসতাবলিসহমেনত াগািনত লোশ লেৰ্ন মোৰে »\nকাৰ্য্যালয় আৰু বৃত্তিমূলক প্ৰতিষ্ঠানৰ সুৰক্ষা বীমা\nআপোনাৰ কাৰ্য্যালয় অথবা বৃত্তিমূলক প্ৰতিষ্ঠান, যিটো নিৰ্মান কৰোতে আপোনাৰ বহু সময় আৰু ধন বয়্য হৈছে, সেই প্ৰতিষ্ঠান অহৰহ বিভিন্ন ধৰণৰ বিপদৰ মুখামুখী হৈ আছে। কোনো দুৰ্ভাগ্যজনক ঘটনাই আপোনাৰ আৰু আপোনাৰ ব্যৱসায়ৰ ওপৰত গুৰুতৰ বিত্তীয় বোজা আনি দিব পাৰে। যদিও আপুনি সম্ভাৱ্য সকলো বিপদৰ পৰা আপোনাৰ ব্যৱসায়টোক বচাব নোৱাৰে, কিন্তু আপুনি এনে কিছু পদক্ষেপ ল'ব পাৰে যিয়ে অনিচ্ছাকৃত এনে ঘটনাৰ পৰা বাচি থাকিবলৈ সহায় কৰিব পাৰে। এনে অনিশ্বয়তা আৰু অনাকাংক্ষিত ঘটনাৰ পৰা সুৰক্ষা প্ৰদান কৰিবলৈ ইফকো ট'কিঅ জেনেৰেল ইঞ্চুৰেঞ্চেৰ কাৰ্য্যালয় আৰু বৃত্তিমূলক প্ৰতিষ্ঠানৰ সুৰক্ষা বীমা হৈছে সঠিক ধৰণৰ প'লিচি। লেৰ্ন মোৰে »\nশ্ৰমিকৰ ক্ষতিপূৰণ বীমা হৈছে প্ৰাথমিক পদ্ধতি যিটোত নিয়োগকৰ্তা এজনে শ্ৰমিক ক্ষতিপূৰণ আইনৰ বাধ্য-বাধকতা সমূহ সন্তুষ্ট কৰিব পৰা নিজৰ সাম্যৰ্থ দেখুৱাব পাৰে এই শ্ৰমিকৰ ক্ষতিপূৰণ, শ্ৰম মন্ত্ৰালয়ে চোৱাচিতা কৰা ভাৰতৰ শ্ৰমিক ক্ষতিপূৰণ আইনৰ মতে এক আচঁনিৰ অধিনত দিয়া হয়। লেৰ্ন মোৰে »\nবীমাকৃতৰ অৰ্থ কি?\nগ্ৰাহকজনে তেওঁৰ গাড়ী বিক্ৰী কৰিলে কি হ'ব?\nমোৰ দাবী অগ্ৰায্য হ'ব নেকি?


অভিজ্ঞতাৰ সঁফুৰা .. Abhigotar Xofura: মুন্না ডট চি..\nমুন্না ডট চি….\nআই আই টি দিল্লীত পি. এইচ. ডি. কৰি থকা সময়ৰ কথা৷ সেই সময়ত তাত পি. এইচ. ডি. কৰা সকলে মুঠতে পাঁচটা বিষয়ত নাম পঞ্জীয়ণ কৰিব লাগিছিল, তাৰে চাৰিটাত চি. জি. পি. এ. ৮.০ তকৈ বেছি পাই পাছ কৰিব লাগিছিল আৰু বাকী বাধ্যতামূলক বিষয়টো কেৱল পাছ কৰিলেই হৈছিল৷ সেইখিনি কৰাৰ পাছতহে আচল গৱেষণাৰ কাম আৰম্ভ হৈছিল৷\nসকলোৱে সহজ বিষয় নতুবা সহজ অধ্যাপক, যিয়ে ভাল গ্ৰেড দিয়ে, বাছি লৈছিল৷ আমাৰ কেমিকেল ইঞ্জিনিয়াৰিং বিভাগৰ অধ্যাপক ৱালিয়া সকলোৰে প্ৰিয় আছিল সহজে ভাল গ্ৰেড দিয়ে কাৰণে৷ তেখেতে সকলোকে 'এ' গ্ৰেড দিয়ে বুলি শুনিছিলো৷ তেখেতে শিকাইছিল “কম্পিউটাৰ এইডেড ডিজাইন” বুলি বিষয় এটা৷ আমাৰ নিজৰ বিভাগ বাবে আমি সকলোৱে তেখেতৰ সেই বিষয়টো ল’লো, কিন্তু পদাৰ্থ বিজ্ঞান, ৰসায়ন বিজ্ঞান, মেকানিকেল, ইলেক্ট্ৰিকেল আদি সকলো বিভাগৰ পৰা দলে-বলে ছাত্ৰ-ছাত্ৰী আহি তেখেতৰ সেই বিষয়ত নাম ভৰ্তি কৰাইছিল৷ মুঠতে ১০০ গৰাকীমান ছাত্ৰ-ছাত্ৰী হ’ল৷ সৰু শ্ৰেণীকোঠাত বহিবলৈকে ঠাই নোহোৱা হ’ল৷\nপ্ৰতিটো বিষয়ৰ মুঠতে তিনিটাকৈ পৰীক্ষা হোৱাৰ নিয়ম আছিল৷ দুটা মিড টাৰ্ম আৰু শেষত মূল পৰীক্ষা৷ ৱালিয়া চাৰে আমাক মিড টাৰ্ম পৰীক্ষাৰ পৰা ৰেহাই দি কেৱল এটা এচাইনমেন্ট কৰি জমা দিবলৈ ক’লে৷ এচাইনমেন্টটো অৱশ্যে বেছি সহজ নাছিল৷ কম্পিউটাৰ প্ৰগ্ৰেম কৰি কৰিব লাগিব৷ আগতে 'বেচিক', 'ফৰ্তত্ৰান' আদি জানিছিলো যদিও 'চি' শিকা নাছিলো৷ “ডা স্পিৰিট অব চি” নামৰ কিতাপ এখন কিনি লৈ প্ৰথমতে 'চি' শিকিলো৷ কিন্তু 'মেইন ফ্ৰেম' কম্পিউটাৰত কাম কৰাৰ অভ্যাস নাছিল বাবে অনিল কুমাৰ নামে বন্ধু এজনৰ সহায় বিচাৰিলো৷ মই ক’লো, গোটেই প্ৰগ্ৰেমটো মই লিখিম, মোক মাত্ৰ 'মেইন ফ্ৰেম'ত কাম কৰিবলৈ সহায় কৰি দিলেই হ’ব৷ তাৰ বিনিময়ত মোৰ প্ৰগ্ৰেমটো তেওঁক দিম৷ তেওঁ অলপ ইফাল-সিফাল কৰি জমা দিলেই হ’ল; কিন্তু তৃতীয়জন ছাত্ৰই যাতে প্ৰগ্ৰেমটো নাপায়৷\nঅনিল কুমাৰ মান্তি হ’ল৷ প্ৰায় পোন্ধৰ দিন দেহে-কেহে খাটি প্ৰগ্ৰেমটো লিখিলো, নাম দিলো “মুন্না ডট চি”৷ মুন্না মোৰ সৰু ল’ৰাটোৰ ঘৰত মতা নাম৷ ৰাতি বাৰমান বজালৈকে অনিল কুমাৰ আৰু মই, দুয়ো কম্পিউটাৰ চেন্টাৰত বহি বহি কাম কৰোঁ৷ অৱশেষত কাম শেষ হ’ল৷ অতি আকৰ্ষণীয় ভাবে লিখি জমা দিলোঁগে৷ মইয়েই প্ৰথমে জমা দিলো৷ তাৰ তিনিদিনমান পাছৰ পৰা বাকীবোৰে জমা দিবলৈ আৰম্ভ কৰিলে৷ কোনোবাই 'মুন্না ডট চি' প্ৰগ্ৰেমটো পালে, ক’ৰ পৰা কেনেকৈ গমকে নাপালো৷ সকলোৱে সেইটোকে জমা দিবলৈ গ’ল৷ দুই এজন বুধিয়কে ‘চি’ ত লিখা প্ৰগ্ৰেমটো ‘পাস্কেল’লৈ পৰিৱৰ্তিত কৰি ল’লে৷ কিন্তু তথাপি ধৰা পৰিল তীক্ষ্ণ বুদ্ধিৰ অধ্যাপক ৱালিয়াৰ হাতত৷ যিয়েই জমা দিবলৈ যায়, চাৰে পোনে পোনে সোধে,\n“ ইউ হেভ কপীড ফ্ৰম দাস, তুমি দাসৰ পৰা কপি মাৰিছা৷”\nআচলতে বাকীবোৰৰ অনুগ্ৰহত মই বিখ্যাত হৈ পৰিলো৷\nসেইবাৰ সেইটো বিষয়ত জনসাধাৰণে এ গ্ৰেড নাপালে৷ কিন্তু 'মুন্না ডট চি' প্ৰগ্ৰেমটো কেনেদৰে ৰাজহুৱা হৈ পৰিল সেইটো আজিলৈকে সাঁথৰ হৈয়ে থাকিল৷\nPosted by ডঃ মাখন লাল দাস at 22:53


বিদায় ~ গল্প -অঞ্জন আকাশ\nআজি দেওবাৰ। খগেনৰ অফিছ বন্ধ। ৰাতিপুৱা চাহৰ জুতি লৈ বাৰাণ্ডাতে বহি তেখেতে বাতৰি কাকতখনত চকু ফুৰাই আছিল। এনেতে তেখেতৰ মোবাইলটো বাজি উঠিল। খগেনৰ পুতেক ৰাজা দশম মান শ্ৰেণীৰ ছাত্র। তাৰ টিউটৰ জনে ফোন কৰিছে। খগেনে ফোনটো ধৰিলে- "হেল্ল"!\nসিফালৰ পৰা টিউটৰ জনে ক'লে, " নমস্কাৰ! আজি ৰাজাক ১০ বজাত টিউচনলৈ আহিবলৈ ক'ব। "\n"ধন্যবাদ"। খগেনে ফোনটো থৈ ৰাজাক কথাটাে জনালে। খগেন চৰকাৰী চাকৰিয়াল । চহৰতে থাকে। দেওবাৰৰ বন্ধত খগেন প্ৰায়ে বজাৰলৈ যায়। আজিও বজাৰলৈ বুলি ওলোৱাৰ আগে আগে ঘৈণীয়েক বিমলাক বাৰান্দাত বহি থকাৰ পৰাই চিঞৰি মাতিলে, 'হেৰা শুনিছানে বজাৰলৈ যাওঁ । কি কি আনিব লাগিব কাগজত লিখি দিয়া আৰু মোনা খনো দিবা। "\n"দিছোঁ দিছোঁ, যি যি আনিব লাগিব সকলো খিনি লিখি থৈছোঁ, কাগজখন মোনাখনৰ লগতে গাড়ী ত আছে। " পাকঘৰৰ পৰাই ঘৈণীয়েকে মাত লগালে।\nবজাৰত আজি বৰ ভিৰ। বিমলাই লিখি দিয়া মতেই খগেনে বস্তুবোৰ কিনি মোনাখনতে ভৰাই ল'লে। পুতেকে খাই ভালপোৱা দুই এবিধ ফলো কিনি ল'লে। কিয় নল'ব? সিয়েই একমাত্র সন্তান যে!\nদিন বাগৰি থাকিল। আজি বুধবাৰ। হাইস্কুল শিক্ষান্ত পৰীক্ষাৰ ফলাফল ঘোষণা কৰাৰ কথা। আজি সকলোফালে উখল-মাখল, ৰাজাহঁতৰ ঘৰতো উথপ্-থপ্! পুতেকৰ পৰীক্ষাৰ ফলাফল ওলাব বাবেই আজি খগেন অফিচলৈ নগ'ল। যথাসময়ত নেট্ যোগে ৰাজাৰ ফলাফল পালে। সি ডিষ্টিংচন (৮৭.৫%) সহ উত্তীর্ণ হ'ল।\nকিছু দিনৰ পাছত সি চহৰৰে আগশাৰীৰ মহাবিদ্যালয় এখনত নাম লগালে বিজ্ঞান শাখাত। দেউতাকৰ ইচ্ছা তাক চিকিৎসক হ'বলৈ দিব। দুবছৰ পাছত সি পুনৰ ডিষ্টিংচন (৯০%) সহ উচ্চতৰ মাধ্যমিক বিজ্ঞান শাখাতো ফল দেখুৱাবলৈ সক্ষম হ'ল।\nআজি শনিবাৰ। ১২ বজাতে খগেনৰ অফিছ বন্ধ হ'ব। আৰু আজিয়েই খগেনৰ সম্বন্ধীয় ভায়েক বিক্রম আমেৰিকাৰ পৰা আহি পাব। ইতিমধ্যে খগেনে সিদ্ধান্ত লৈ পেলাইছে পুতেকক আমেৰিকালৈ পঠোৱাৰ। পুতেকক বিক্রমৰ লগতে পঠাই দিব। সেয়ে অইন কোনো কাম নকৰি তেখেত ছুটীৰ পিছত পোনে পোনে ঘৰলৈ উভতি আহিল। খগেন ঘৰলৈ আহি পোৱাৰ অলপ পিছতে বিক্রমো আহি পালে।\nনিজৰ উচ্চাভিলাষক পৰিপূৰ্ণ ৰূপ দিয়াৰ বাবেই খগেন আজি দৃঢ় স্থিতিত অটল। এসপ্তাহ পিছত ঘৰখনৰ একমাত্র মৰমৰ সন্তান ৰাজাই মাক-দেউতাকৰ চৰণত সেৱা জনাই বিক্রমৰ লগত আমেৰিকালৈ উৰা মাৰিলে।\nবিক্রমে ৰাজাক সি পঢ়া কলেজখনতে নাম লগাই দিলে আৰু সেই কলেজৰে হোষ্টেলতে থকা-খোৱাৰ ব্যৱস্থা কৰি দিলে। এনেদৰেই পঢ়া আৰম্ভ হ'ল। প্রথম কেইমাহমান তাৰ মাক-দেউতাকৰ সৈতে সি ঠিকেই যোগাযোগ ৰক্ষা কৰি চলিছিল। কিন্তু দিন যোৱাৰ লগে লগে সেই যোগাযোগত যতি পৰিল। সি মাক-বাপেকক এটা কথা কোনোটো যোগাযোগতে ব্যক্ত কৰা নাছিল যে তাৰ কিবা এটা গুৰুতৰ ৰোগে তাক গ্ৰাস কৰিবলৈ গৈ আছে। মাজে মাজে ভ্ৰম বকিবলৈ লয়। ইফালে বিক্রমেও তাৰ এই কথাটো গম নাপায়।\nতাৰ বাবে মাক-বাপেকৰ মহা চিন্তা হ'ল। সি সঁচাকৈয়ে বিদায় ল'লে নেকি!\nএদিন ৰাজাৰ কলেজৰ পৰা বিক্রমলৈ এটা ফোন আহিল। বিক্রম হতভম্ব। কি ৰাজা আঁতৰি গ'ল। সি আৰু কোনো দিন নাহে তাৰ মাক-দেউতাকৰ উচ্চাভিলাষা পূৰণ কৰিবলৈ! বিক্রমৰ চকুৰে দুটোপাল চকুপানী সৰি পৰিল।\nLabels#অঞ্জন আকাশ, #গল্প